Katharine Hepburn

Katharine Hepburn (Hartford (Konettikut), 12 maaie 1907 - Old Saybrook, 29 juny 2003), folút Katharine Houghton Hepburn, wie yn Amearikaansk aktrise. Har bynamme wie First Lady of American Cinema fanwege har grutte talint en har rekordoantal Academy Awards.

Katharine Hepburn wie it twadde bern fan seis fan dokter Thomas Norval Hepburn en suffrazjette Katharine Martha Houghton. Doe't se acht jier âld wie die se al oan toanielspyljen. Yn 1921 fûn Katharine har âldere broer Tom ferhongen, wat har jierren efterfolgje soe.

Wylst se studearre oan it Bryn Mawr College begûn se oan teater te dwaan. Yn dy tiid kaam Hepburn ek yn 'e kunde mei Ludlow Ogden Smith. Yn 1928 studearre se ôf, troude se mei Ludlow Ogden Smith en spile yn Baltimore yn twa stikken. Ek yn dat jier gong se nei New York dêr't se ien dei meispile yn The Big Pond en doe dien krige. Dochs krige se al gau fêst aktearwurk.

Nei oanlieding fan har rol yn The Warrior's Husband yn 1932 krige Hepburn dat jier in rol yn de film A Bill of Divorcement. Dit wie in súkses, en se krige mear filmrollen. Foar har tredde filmrol, Morning Glory, krige Hepburn in Academy Award as bêste aktrise.

Fan 1933 oant 1938 spile se yn minder súksesfolle stikken en films, en yn 1934 gong se by Smith wei. Mar yn 1939 spile se yn The Philadelphia Story wat in grut sukses wie, en se spile har rol ek yn de filmferzje, dy't ek in sukses waard. Yn har folgjende film Woman of the year, stie Hepburn tsjinoer Spencer Tracy, dêr't se dêrnei noch acht kear mei spile, en dêr't se sânentweintich jier tegearre mei wie.

Hepburn bleau spyljen by sawol it toaniel as de film. By de film krige se noch twa Academy Awards, foar Guess who's coming to dinner yn 1967 en foar The lion in winter yn 1968. Op it toaniel spile Hepburn ûnder oaren yn sân stikken fan William Shakespeare, yn Londen, Austraalje en yn Stratfort (Konettikut), en yn 1969 spile se mei grut súkses yn de musikal Coco.

Yn de sântiger jierren spile Hepburn fral yn telefyzje-films. Yn 1975 krige se dêrby foar har rol yn Love Among the Ruins in Emmy Award. Yn 1981 krige se in fjirde Academy Award, foar har rol yn On golden pond.

Ek yn de jierren tachtich en letter bleau Hepburn rollen foar telefyzje spyljen. Yn 1991 kaam har autobiografy Me: Stories of My Life út. Yn 1994 wie har lêste filmrol, in lytse rol yn Love Affair. De lêste jierren waard har sûnens minder en op 29 juny 2003 is se thús yn Old Saybrook ferstoarn.

Hepburn spile mei yn mear as fjirtich films, en spile yn mear as tritich toanielstikken. Yn 1995 waard se útroppen ta de bêste aktrise út de skiednis fan de film.

 Filmografy 
 1994:One Christmas (TV)
 1994:Love Affair
 1994:This Can't Be Love (TV)
 1992:The Man Upstairs (TV)
 1988:Laura Lansing Slept Here (TV)
 1986:Mrs. Delafield Wants to Marry (TV)
 1984:Grace Quigley
 1981:On Golden Pond
 1979:The Corn Is Green (TV)
 1978:Olly, Olly, Oxen Free
 1975:Rooster Cogburn
 1975:Love Among the Ruins (TV)
 1973:The Glass Menagerie (TV)
 1973:A Delicate Balance
 1971:The Trojan Women
 1969:The Madwoman of Chaillot
 1968:The Lion in Winter
 1967:Guess Who's Coming to Dinner
 1962:Long Day's Journey Into Night
 1959:Suddenly, Last Summer
 1957:Desk Set
 1956:The Rainmaker
 1956:The Iron Petticoat
 1955:Summertime
 1952:Pat and Mike
 1951:The African Queen
 1950:The Schumann Story 1949:Adam's Rib
 1948:State of the Union
 1947:Song of Love
 1947:The Sea of Grass
 1946:American Creed
 1946:Undercurrent
 1945:Without Love
 1944:Dragon Seed
 1942:Keeper of the Flame
 1942:Woman of the Year
 1940:The Philadelphia Story
 1938:Holiday
 1938:Bringing Up Baby
 1937:Stage Door
 1937:Quality Street
 1936:A Woman Rebels
 1936:Mary of Scotland
 1935:Sylvia Scarlett
 1935:Alice Adams
 1935:Break of Hearts
 1934:Spitfire
 1934:The Little Minister
 1933:Little Women
 1933:Morning Glory
 1933:Christopher Strong
 1932:A Bill of Divorcement

 Biografyen 
 Biografy fan Dirk Jasper Filmlexikon
 Biografie bei der Besserwisserseite/W-Akten
 Biografy by film-zeit.de
 FemBiografie mei sitaten, keppelings en literatuer.

 Keppelings om utens 
 Katharine Hepburn yn de Ynternet Broadway Databank

Kategory:Amerikaansk toanielakteur
Kategory:Amerikaansk harkspulakteur
Kategory:Amerikaansk telefyzje-akteur
Kategory:Amerikaansk filmakteur
Kategory:Oscar-winner
Kategory:Emmy-winner
Kategory:Amerikaansk autobiograaf
Kategory:Amerikaansk ateïst
Kategory:Amerikaansk persoan fan Ingelsk komôf
Kategory:Amerikaansk persoan fan Skotsk komôf
Kategory:Persoan berne yn 1907
Kategory:Persoan stoarn yn 2003